b'\n_START_ARTICLE_\nBirut\xc4\x97 Aleksait\xc4\x97\n_START_PARAGRAPH_\nBirut\xc4\x97 Aleksait\xc4\x97 (g. Burbi\xc5\xa1ki\xc5\xb3 kaime, Sein\xc5\xb3 vals\xc4\x8dius, Lenkija) \xe2\x80\x93 daininink\xc4\x97, solist\xc4\x97.\n_START_SECTION_\nBiografija\n_START_PARAGRAPH_\nPradin\xc4\xaf muzikin\xc4\xaf i\xc5\xa1silavinim\xc4\x85 \xc4\xafgijo vidurin\xc4\x97je muzikos mokykloje, v\xc4\x97liau studijavo Balstog\xc4\x97s mokytoj\xc5\xb3 instituto muzikin\xc4\x97s pedagogikos skyriuje. Koncertavo \xc4\xafvairiuose Lenkijos miestuose. Vilniaus konservatorijoje studijavo operin\xc4\xaf dainavim\xc4\x85. 1973 m. i\xc5\xa1vyko \xc4\xaf JAV, kur tobulinosi Bostone Naujosios Anglijos konservatorijoje, vokalo ir muzikin\xc4\x97s pedagogikos klas\xc4\x97je. Konservatorij\xc4\x85 baig\xc4\x97 1976 m. muzikos magistro laipsniu. Koncertavo Bostone, \xc4\x8cikagoje, Elizabethe.'